wickkiey/tamil-wikipedia-chunked huggingface dataset:
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 8

### மாகிர் (சூன் 15, 2011 -சூன் 25, 2011) (வாக்கு: 23|0|0)

#### ஆதரவு

1. -இரவி 16:18, 15 சூன் 2011 (UTC)
1. --P.M.Puniyameen 16:27, 15 சூன் 2011 (UTC)
1. --Natkeeran 16:32, 15 சூன் 2011 (UTC)
1. --மயூரநாதன் 17:59, 15 சூன் 2011 (UTC)
1. --Kanags <sup>\உரையாடுக</sup> 21:15, 15 சூன் 2011 (UTC)
1. --மணியன் 05:08, 16 சூன் 2011 (UTC)
1. --மரு. பெ. கார்த்திகேயன் (karthi.dr) 06:11, 16 சூன் 2011 (UTC)
1. --சஞ்சீவி சிவகுமார் 06:34, 16 சூன் 2011 (UTC)
1. --அஸ்வின் 07:13, 16 சூன் 2011 (UTC)
1. --சிவகோசரன் 09:02, 16 சூன் 2011 (UTC)
1. --செந்தி<small><sup><font color="green" size="">//உரையாடுக//</font></sup></small> 12:21, 16 சூன் 2011 (UTC)
1. --சிவக்குமார் <sup>\பேச்சு</sup> 15:22, 16 சூன் 2011 (UTC)
1. --சித்தாட்ரீம்ஸ் 10:52, 17 சூன் 2011 (IST)
1. ----Santharooban 06:18, 17 சூன் 2011 (UTC)
1. --சோடாபாட்டில்<sup>உரையாடுக</sup> 14:16, 17 சூன் 2011 (UTC)
1. --குறும்பன் 11:56, 18 சூன் 2011 (UTC)
1. --தகவலுழவன் 13:42, 18 சூன் 2011 (UTC)
1. --**<b>சூர்யபிரகாசு.ச.அ.</b>** **<sup><small>உரையாடுக...</small></sup>** 06:00, 20 சூன் 2011 (UTC)
1. --செல்வா 17:21, 23 சூன் 2011 (UTC)
1. ----கார்த்திக் 18:33, 23 சூன் 2011 (UTC)
1. சுந்தர் <sup>\பேச்சு</sup> 08:59, 24 சூன் 2011 (UTC)
1. --பவுல்-Paul 01:40, 25 சூன் 2011 (UTC)
1. --Sengai Podhuvan 23:18, 26 சூன் 2011 (UTC)
- 
ராஜ்குமார் <www.inaiyakavi.blogspot.com>
 - புகுபதிகை செய்த பயனர்கள் மட்டுமே வாக்கெடுப்பில் கலந்து கொள்ளலாம்.--Kanags <sup>\உரையாடுக</sup> 09:33, 24 சூன் 2011 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 8

### தேனி. மு. சுப்பிரமணி (சூன் 15, 2011 -சூன் 25, 2011) (வாக்கு: 24|0|0)

தேனி. மு. சுப்பிரமணி கடந்த இரண்டு ஆண்டுகளாக, தமிழ் விக்கிப்பீடியாவில் பல்வேறு வகையிலும் சிறப்பாக பங்களித்து வருகிறார். தமிழ்நாடு சார்ந்த பல தகவல்களைத் தொகுத்துத் தந்தது இவரது சிறப்பான பங்களிப்புகளில் ஒன்று. தமிழ் விக்கிப்பீடியா கட்டுரைப் போட்டி ஏற்பாடுகளில் கலந்து கொண்டது, விக்கிப்பீடியா குறித்து தமிழில் நூல் எழுதியது, அனைத்து பயனர்களுடன் தொடர்ந்து நல்லுறவைப் பேணி வருவது குறிப்பிடத்தக்கது. இவருக்கு நிருவாக அணுக்கம் அளிப்பது, இவரது பங்களிப்புகளை இன்னும் சிறப்பாகவும் முனைப்புடனும் செய்ய உதவும் என்று எண்ணுகிறேன். எனவே, தேனி. மு. சுப்பிரமணிக்கு நிருவாக அணுக்கம் அளிக்குமாறு பரிந்துரைக்கிறேன். நன்றி--இரவி 16:18, 15 சூன் 2011 (UTC)  
::என்னை நிருவாக அணுக்கத்திற்குப் பரிந்துரைத்த இரவிக்கு நன்றி. இரவியின் எதிர்பார்ப்பிற்கேற்பவும், தமிழ் விக்கிப்பீடியா பயனர்கள்/பங்களிப்பாளர்கள் அனைவரது ஒத்துழைப்புடனும் என்னுடைய விக்கிப்பணி மேலும் சிறப்பாக அமைய நிருவாக அணுக்கம் உதவும் என நம்புகிறேன்.--தேனி.எம்.சுப்பிரமணி.<sup>/உரையாடுக</sup>. 17:05, 15 சூன் 2011 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 8

### தேனி. மு. சுப்பிரமணி (சூன் 15, 2011 -சூன் 25, 2011) (வாக்கு: 24|0|0)

#### ஆதரவு

1. - இரவி 16:18, 15 சூன் 2011 (UTC)
1. --P.M.Puniyameen 16:27, 15 சூன் 2011 (UTC)
1. --Natkeeran 16:32, 15 சூன் 2011 (UTC)
1. --மயூரநாதன் 18:00, 15 சூன் 2011 (UTC)
1. --Kanags <sup>\உரையாடுக</sup> 21:15, 15 சூன் 2011 (UTC)
1. --மணியன் 05:09, 16 சூன் 2011 (UTC)
1. --மரு. பெ. கார்த்திகேயன் (karthi.dr) 06:12, 16 சூன் 2011 (UTC)
1. --சஞ்சீவி சிவகுமார் 06:34, 16 சூன் 2011 (UTC)
1. --அஸ்வின் 07:13, 16 சூன் 2011 (UTC)
1. --சிவகோசரன் 09:03, 16 சூன் 2011 (UTC)
1. --செந்தி<small><sup><font color="green" size="">//உரையாடுக//</font></sup></small> 12:21, 16 சூன் 2011 (UTC)
1. --சிவக்குமார் <sup>\பேச்சு</sup> 15:22, 16 சூன் 2011 (UTC)
1. --Santharooban 06:19, 17 சூன் 2011 (UTC)
1. --குறும்பன் 11:56, 18 சூன் 2011 (UTC)
1. --Gcsekaran 12:01, 18 சூன் 2011 (UTC)
1. --Nan 13:17, 18 சூன் 2011 (UTC)
1. --தகவலுழவன் 13:44, 18 சூன் 2011 (UTC)
1. --Manikandand 09:57, 23 சூன் 2011 (UTC)
1. --செல்வா 17:23, 23 சூன் 2011 (UTC)
1. ----கார்த்திக் 18:34, 23 சூன் 2011 (UTC)
1. --Chandravathanaa 19:25, 23 சூன் 2011 (UTC)
1. -- சுந்தர் <sup>\பேச்சு</sup> 18:11, 24 சூன் 2011 (UTC)
1. --பவுல்-Paul 01:40, 25 சூன் 2011 (UTC)
1. --Sengai Podhuvan 23:20, 26 சூன் 2011 (UTC)
# மலேசிய இந்திய நாடாளுமன்ற உறுப்பினர்கள்

**மலேசிய இந்திய நாடாளுமன்ற உறுப்பினர்கள்** (ஆங்கிலம்: *Ethnic Indians in the Dewan Rakyat*) என்பது மலேசிய நாடாளுமன்றம் நிறுவப்பட்டதில் இருந்து மலேசிய நாடாளுமன்ற மக்களவையில் உறுப்பினர்களாகச் சேவை செய்த இந்தியர்களைக் குறிப்பிடுவதாகும்.  
2022-ஆம் ஆண்டு வரை, மலேசியாவில் 15 பொதுத்தேர்தல்கள் நடைபெற்று உள்ளன. இந்தத் தேர்தல்களில் வெற்றி பெற்று இதுவரையில் 68 இந்தியர்கள் நாடாளுமன்றத்தில் இடம்பெற்று உள்ளனர்.  
மலேசியப் பொதுத் தேர்தல், 2022-இல் 11 இந்தியர்கள் வெற்றி பெற்றனர். மலேசிய நாடாளுமன்றத்தில் 4.95% (விழுக்காடு) ஆகும்.
# மலேசிய இந்திய நாடாளுமன்ற உறுப்பினர்கள்

## மலேசிய இந்திய நாடாளுமன்ற உறுப்பினர்களின் பட்டியல்

**1955-ஆம் ஆண்டு** தொடங்கி **2023-ஆம் ஆண்டு** வரையில், மலேசிய நாடாளுமன்றத்தின் மக்களவையில் உறுப்பினர்களாக பணியாற்றிய மலேசிய இந்தியர் இனத்தவர்களின் முழுமையான பட்டியல் கீழே வழங்கப்பட்டு உள்ளது.  
இந்தப் பட்டியலில் கடந்த காலத்தில் பணியாற்றிய இந்திய இனத்தைச் சார்ந்த மக்களவை உறுப்பினர்கள்; மற்றும் தற்போது தொடர்ந்து பணியாற்றி வரும் இந்திய இனத்தைச் சார்ந்த மக்களவை உறுப்பினர்களும் அடங்குவர்.
| 1959 |  |  |  |  |
| --- | --- | --- | --- | --- |
| சுங்கை சிப்புட் | 1959 | 1974 |  |  |
| உலு சிலாங்கூர் | 1986 | 1990 |  |  |
| கேமரன் மலை | 2013 | 2018 |  |  |
| சுபாங் | 1995 | 1999 |  |  |
| **பாரிசான்** (**மஇகா**) | டி. மாரிமுத்து | தெலுக் கெமாங் | 1990 | 1995 |
| **பாரிசான்** (**மஇகா**) | சிவராஜ் சந்திரன் | கேமரன் மலை | 2018 | 2019 |
| **பி.கே.ஆர்** | எட்மண்ட் சாந்தாரா குமார் | சிகாமட் | 2018 | 2022 |
# மலேசிய இந்திய நாடாளுமன்ற உறுப்பினர்கள்

## நாடாளுமன்ற பெண் உறுப்பினர்கள்

இதுவரை மூன்று இந்தியப் பெண்மணிகள் மலேசிய நாடாளுமன்ற உறுப்பினர்களாகத் தேர்வு செய்யப்பட்டு உள்ளனர்.  
1. **ஜி. லீலாவதி** (*G. Leelavathi*) - 1995 - காப்பார் மக்களவை தொகுதி
1. **கோமளா தேவி** (*P. Komala Devi*) - 1999 - காப்பார் மக்களவை தொகுதி
1. **கஸ்தூரி ராணி பட்டு** (*Kasthuriraani Patto*) - 2018 - பத்து காவான் மக்களவை தொகுதி  
பினாங்கு, பத்து காவான் நாடாளுமன்றத் தொகுதியில் 33,553 வாக்குகள் பெரும்பான்மையில் கஸ்தூரி பட்டு வெற்றி பெற்றார். ஏறக்குறைய 62 விழுக்காட்டினர் சீனர்கள் வாழும் பத்து காவான் மக்களவை தொகுதியில், ஓர் இளம் தமிழ்ப் பெண் வெற்றி பெற்றது ஓர் அரசியல் சாதனையாக அறியப்படுகிறது.
# மலேசிய இந்திய நாடாளுமன்ற உறுப்பினர்கள்

## நாடாளுமன்ற பெண் உறுப்பினர்கள்

### பிரபாகரன் பரமேசுவரன்

மலேசிய அரசியல் வரலாற்றில் மிக இளம் வயதில் மலேசிய நாடாளுமன்றத்திற்கு தேர்ந்தெடுக்கப்பட்ட இளைஞர் **பிரபாகரன் பரமேசுவரன்** அவர்களும் ஓர் இந்திய இனத்தவராகும். மலேசிய நாடாளுமன்றத்திற்கு தேர்ந்தெடுக்கப்படும் போது அவருக்கு வயது 22.  
பத்து மக்களவை தொகுதியில், பாக்காத்தான் அரப்பான்; மக்கள் நீதிக் கட்சியின் சார்பில் போட்டியிட்ட பிரபாகரன் பரமேசுவரன் 22,241 வாக்குகள் (52.46%) பெரும்பான்மையில் வெற்றி பெற்றார். இவரை எதிர்த்து 9 பேர் போட்டியிட்டார்கள்.
# மலேசிய இந்திய நாடாளுமன்ற உறுப்பினர்கள்

## நாடாளுமன்ற பெண் உறுப்பினர்கள்

### மலேசியப் பொதுத் தேர்தல் 2022

மலேசியாவின் பொதுத் தேர்தல் ஒவ்வோர் ஐந்து ஆண்டுகளுக்கும் ஒரு முறை நடைபெறுகிறது. கடைசியாக 15-ஆவது பொதுத் தேர்தல் 2022-ஆம் ஆண்டு நவம்பர் 19-ஆம் தேதி நடைபெற்றது. மலேசியாவின் 13 மாநிலங்களில் நாடாளுமன்றத் தேர்தலும், சட்டமன்றத் தேர்தலும் ஒரே சமயத்தில் நடைபெறும். சில கட்டங்களில் இரு தேர்தல்களும் இரு வெவ்வேறு காலத்தில் நடைபெறுவதும் உண்டு.  
மலேசிய நாடாளுமன்றத்தின் (*Parliament of Malaysia*) மக்களவையின் (*Dewan Rakyat*) அனைத்து 222 தொகுதிகளிலும் இந்தத் தேர்தல் நடைபெறுகின்றது.
# மலேசிய இந்திய நாடாளுமன்ற உறுப்பினர்கள்

## அரசியல் கூட்டணிகள்

மலேசியாவில் பொதுத் தேர்தலின் போது மாநிலச் சட்டமன்றங்களின் தேர்தலும் சேர்ந்து நடத்தப்படுவது வழக்கம். ஆனால் இந்த முறை சில மாநிலங்களில் மாநிலச் சட்டமன்றங்களின் தேர்தல் நடத்தப்படுவது இல்லை.  
பாக்காத்தான் அரப்பான்; பெரிக்காத்தான் நேசனல் அரசாங்கத்தின் கீழ் உள்ள மாநிலங்கள், அவற்றின் முழு பதவிக் காலத்தை முடிக்க விரும்புவதாகக் கூறியுள்ளன.  
2022 அக்டோபர் 19-ஆம் தேதிக்குள், பாக்காத்தான் அரப்பான் தலைமையிலான பினாங்கு, சிலாங்கூர் மற்றும் நெகிரி செம்பிலான் மாநிலங்களும்; பெரிக்காத்தான் நேசனல் தலைமையிலான கெடா, கிளாந்தான், திராங்கானு மாநிலங்களும்; தங்கள் மாநிலச் சட்டமன்றங்களைக் கலைக்கப் போவது இல்லை என்று உறுதி செய்துள்ளன.
# மலேசிய இந்திய நாடாளுமன்ற உறுப்பினர்கள்

## இந்திய வேட்பாளர்கள் (2022 வரையில்)

### கெடா

- கெடா – என்.கோபாலகிருஷ்ணன் – பாடாங் செராய் மக்களவை தொகுதி – கெஅடிலான் மக்கள் நீதிக் கட்சி/சுயேட்சை
# மலேசிய இந்திய நாடாளுமன்ற உறுப்பினர்கள்

## இந்திய வேட்பாளர்கள் (2022 வரையில்)

### பினாங்கு

- பினாங்கு - வீரப்பன் வீராத்தான் - செபாராங் செலாத்தான் தொகுதி - கெராக்கான்
- பினாங்கு - பேராசிரியர் இராமசாமி பழனிச்சாமி – பத்து காவான் மக்களவை தொகுதி – மக்கள் கூட்டணி (ஜ.செ.க) - மாநிலத் துணை முதல்வர்
- பினாங்கு – கர்பால் சிங் - தாசேக் குளுகோர் மக்களவை தொகுதி – மக்கள் கூட்டணி (ஜ.செ.க)
# மலேசிய இந்திய நாடாளுமன்ற உறுப்பினர்கள்

## இந்திய வேட்பாளர்கள் (2022 வரையில்)

### பேராக்

- துன் வீ. தி. சம்பந்தன் - சுங்கை சிப்புட் மக்களவை தொகுதி – தேசிய முன்னணி (மலேசியா) (ம.இ.கா) - 1955–1957: தொழிலாளர் அமைச்சர்; 1957–1959: சுகாதார அமைச்சர்; 1959–1969: பொதுப்பணி, அஞ்சல், தந்தித்துறை அமைச்சர்; 1972–1974: ஒற்றுமைத் துறை அமைச்சர்
- சீனிவாசகம் தர்ம ராஜா -
- டாக்டர் ஜெயகுமார் தேவராஜ் – சுங்கை சிப்புட் மக்களவை தொகுதி – மக்கள் கூட்டணி (மலேசிய சமூகக் கட்சி)
- எம். குலசேகரன் – ஈப்போ பாராட் மக்களவை தொகுதி - மக்கள் கூட்டணி (ஜ.செ.க) மலேசிய நாடாளுமன்ற எதிர்க் கட்சிகள் தலைவர்
- டத்தோ மு. சரவணன்– தாப்பா மக்களவை தொகுதி – தேசிய முன்னணி (மலேசியா) (ம.இ.கா) - மலேசியக் கூட்டரசு நகர்ப்புறத் துணை அமைச்சர்
- எம். மனோகரன் – தெலுக் இந்தான் மக்களவை தொகுதி – மக்கள் கூட்டணி (ஜ.செ.க)
# மலேசிய இந்திய நாடாளுமன்ற உறுப்பினர்கள்

## இந்திய வேட்பாளர்கள் (2022 வரையில்)

### பகாங்

- பகாங் – டத்தோ எஸ். கே. தேவமணி – கேமரன் மலை மக்களவை தொகுதி – தேசிய முன்னணி (மலேசியா) (ம.இ.கா) - மலேசியப் பிரதமர் துறை துணை அமைச்சர்
# மலேசிய இந்திய நாடாளுமன்ற உறுப்பினர்கள்

## இந்திய வேட்பாளர்கள் (2022 வரையில்)

### சிலாங்கூர்

- சிலாங்கூர் – பா. கமலநாதன் – உலு சிலாங்கூர் மக்களவை தொகுதி – தேசிய முன்னணி (மலேசியா) (ம.இ.கா)
- சிலாங்கூர் – கோவிந்த் சிங் தியோ – பூச்சோங் மக்களவை தொகுதி – மக்கள் கூட்டணி (ஜ.செ.க)
- சிலாங்கூர் – சிவராசா ராசையா – சுபாங் மக்களவை தொகுதி – மக்கள் நீதிக்கட்சி (கெஅடிலான்)
- சிலாங்கூர் – மாணிக்கவாசகம் சுந்தரம் – காப்பார் மக்களவை தொகுதி – மக்கள் நீதிக்கட்சி (கெஅடிலான்)
- சிலாங்கூர் – சார்லசு சந்தியாகோ – கிள்ளான் மக்களவை தொகுதி – மக்கள் கூட்டணி (ஜ.செ.க)
# மலேசிய இந்திய நாடாளுமன்ற உறுப்பினர்கள்

## இந்திய வேட்பாளர்கள் (2022 வரையில்)

### நெகிரி செம்பிலான்

- நெகிரி செம்பிலான் – ஜான் பெர்னாண்டஸ் – சிரம்பான் மக்களவை தொகுதி – மக்கள் கூட்டணி (ஜ.செ.க)
# மலேசிய இந்திய நாடாளுமன்ற உறுப்பினர்கள்

## இந்திய வேட்பாளர்கள் (2022 வரையில்)

### ஜொகூர்

- ஜொகூர் – செல்வசிங்கம் மேக்கின்டர் (1955-1957) - பத்து பகாட் மக்களவை தொகுதி
- ஜொகூர் – டத்தோ டாக்டர் சுப்பிரமணியம் – சிகாமட் மக்களவை தொகுதி – தேசிய முன்னணி (மலேசியா) (ம.இ.கா) - மலேசிய மனிதவள அமைச்சர்
# மலேசிய இந்திய நாடாளுமன்ற உறுப்பினர்கள்

## கருத்துப் பொதுமை

குலசேகரன் ஒரு நாடாளுமன்ற உறுப்பினர். மலேசியாவின் மூன்று சமூகங்களும் அவரை நம்புகின்றன. ஈப்போவில் 100க்கு 88 விழுக்காடு மக்கள் சீனர்கள். ஒரு தமிழரை நம்பி அவரை வெற்றி பெறச் செய்தனர். அவரை நாடாளுமன்றத்திற்கு அனுப்பி வைத்து பெருமை படுத்துகிறது மலேசியச் சீன சமூகம்.  
குலசேகரன் மலேசியத் தமிழர்களின் உரிமைகளுக்காகப் போராடி வருகிறார். பல முறை உள்நாட்டுப் பாதுகாப்புச் சட்டத்தின் கீழ் கைது செய்யப் பட்டவர். அவர் கைது செய்யப் பட்ட பிறகு மலாய், சீன, இந்திய சமூகத்தவர் கோலாலம்பூர் தலைநகரில் பேரணி வகுத்தனர். அதனால், மலேசிய சட்ட அமைப்பில் சில மாற்றங்கள் செய்யப் பட்டன. குலசேகரன் மலேசிய நாடாளுமன்றத்தில் மிகவும் மதிக்கத்தக்கவர்.  
என்று ஓர் இந்திய ஆங்கில நாளிதழ் எழுதி உள்ளது.
# மலேசிய இந்திய நாடாளுமன்ற உறுப்பினர்கள்

## மேலவை உறுப்பினர்கள்

மலேசிய நாடாளுமன்ற மேலவையில் மொத்தம் 62 பேர் உள்ளனர். இவர்களை அரசியல் கட்சிகளும் அரசு சாரா நிறுவனங்களும் நியமனம் செய்கின்றன. 2011 ஆம் ஆண்டில் ஏழு இந்தியர்கள் உறுப்பியம் பெற்று உள்ளனர்.  
- டத்தோ பழனிவேல் - மலேசியத் துணை தோட்டத் தொழில்துறை அமைச்சர்
- கோகிலன் பிள்ளை - மலேசியத் துணை வெளியுறவு அமைச்சர்
- சந்திரசேகர் சுப்பையா
- டாக்டர் மாலசிங்கம் முத்துக்குமார்
- டாக்டர் ராமகிருஷ்ணன் சுப்பையா
- டத்தோ சுப்பையா பழனியப்பன்
- டால்ஜிட் சிங் டாலி வால்
# மலேசிய இந்திய நாடாளுமன்ற உறுப்பினர்கள்

## மலேசிய அரசியல் கட்சிகள்

### பாரிசான் நேசனல்

2022-ஆம் ஆண்டு (பாரிசான் நேசனல்) கூட்டணியின் உறுப்புக் கட்சிகள்  
- பாரிசான் நேசனல் , (BN)
- அம்னோ , (UMNO)
- ம.இ.கா , (MIC)
- மலேசிய சீனர் சங்கம் , (MCA)
- மலேசிய மக்கள் இயக்கக் கட்சி , (GERAKAN)
- மக்கள் முற்போக்கு கட்சி , (PPP)
- சரவாக் மக்கள் கட்சி , (PRS)
- சரவாக் முற்போக்கு ஜனநாயக கட்சி , (SPDP)
- சரவாக் ஐக்கிய மக்கள் கட்சி , (SUPP)
- ஐக்கிய பாரம்பரிய பூமிபுத்ரா கட்சி , (PBB)
- ஐக்கிய சபா கட்சி , (PBS)
- ஜனநாயக விடுதலைக் கட்சி (மலேசியா) (LDP)
# மலேசிய இந்திய நாடாளுமன்ற உறுப்பினர்கள்

## மலேசிய அரசியல் கட்சிகள்

### பாக்காத்தான் ஹரப்பான்

2022-ஆம் ஆண்டு மக்கள் கூட்டணி (பாக்காத்தான் ராக்யாட்) கூட்டணியின் உறுப்புக் கட்சிகள்  
- மக்கள் கூட்டணி (மலேசியா) , (PAKATAN)
- பாக்காத்தான் ராக்யாட் , (PAKATAN)
- மக்கள் நீதிக் கட்சி , (KEADILAN)
- கெஅடிலான் , (KEADILAN)
- ஜனநாயக செயல் கட்சி , (DAP)
- ஜ.செ.க , (DAP)
- மலேசிய இஸ்லாமிய கட்சி , (PAS)
- மலேசிய சமூகக் கட்சி , (PSM)
- மலேசிய மக்கள் கட்சி , (PRM)
# பேயோன் கோயில்

**பேயோன்** ( *Bayon *) கம்போடியாவில் உள்ள அங்கோர் என்ற இடத்தில் செழுமையாக அலங்கரிக்கப்பட்ட பௌத்த மதத்துடன் தொடர்புடைய கெமர் கோவிலாகும். 12 ஆம் நூற்றாண்டின் பிற்பகுதியில் அல்லது 13 ஆம் நூற்றாண்டின் முற்பகுதியில் மன்னர் ஏழாம் செயவர்மனால் கோயிலாகக் கட்டப்பட்டது. பேயோன் அங்கோர் தோமின் மையத்தில் உள்ளது.  
பேயோனின் மிகவும் தனித்துவமான அம்சம், புத்தரின் அமைதியான மற்றும் சிரிக்கும் கல் முகங்கள் (அநேகமாக மன்னர் ஏழாம் செயவர்மனின் முகத்தை மாதிரியாகக் கொண்டவை). பிரதான அமைப்பான, அங்கோர் பாதுகாப்பிற்கான யப்பானிய குழு இந்த கோயிலை கெமர் கட்டிடக்கலையின் "பரோக் பாணியின் மிகவும் குறிப்பிடத்தக்க வெளிப்பாடு" என்று விவரித்துள்ளது. இது அங்கோர் வாட்டின் பாரம்பரிய பாணியிலிருந்து வேறுபட்டுள்ளது.
# பேயோன் கோயில்

## பெயர்க்காரணம்

பேயோனின் பெயர் 1880 இல் *எட்டியென் அய்மோனியர்* என்பவரால் வழங்கப்பட்டது. பேயோன் என்பது கெமரில் "பேயன்ட்" என்று எழுதப்பட்டதன் லத்தீன் மொழிபெயர்ப்பாகும். இது பாலி *வெஜயந்த்* அல்லது சமசுகிருத *வைஜயந்த்* என்பதன் சிதைந்த வடிவமாக இருக்கலாம் என்று அவர் கருதினார். இது இந்திரனின் வான் அரண்மனையின் பெயர். பேயோன் பூமிக்குரிய பிரதிபலிப்பு என்று கருதப்பட்டது. சமசுகிருத முன்னொட்டாக உள்ள பா என்ற முதல் எழுத்து "பா புனோம்" போன்ற பிற இடங்களில் இருப்பதைப் போலவே இருந்தது. மேலும் ஒரு பாதுகாவலன் அல்லது பாதுகாப்பாளரின் இருப்பைக் குறிக்கும்.
# பேயோன் கோயில்

## பெயர்க்காரணம்

### கோவிலின் பின்னணியில் பௌத்த அடையாளங்கள்

பேயோனில் காணப்படும் முகங்களுடன் வலுவான ஒற்றுமையைக் கொண்டுள்ளார்.]]
பேயோன் என்பது அங்கோரில் கட்டப்பட்ட கடைசி மாநிலக் கோயிலாகும். பல சிறிய மற்றும் உள்ளூர் தெய்வங்கள் இராச்சியத்தின் பல்வேறு மாவட்டங்கள் மற்றும் நகரங்களின் பிரதிநிதிகளாக இருந்தாலும், பௌத்த மத தெய்வங்களை முதன்மையாக வழிபடுவதற்காக கட்டப்பட்ட ஒரே அங்கோரிய மாநில கோவிலாகக் கடுதப்படுகிறது. முதலில் ஒரு இந்துக் கோயிலாக இருந்த பேயோன் ( செயகிரி ) ஏழாம் செயவர்மனின் மாபெரும் நினைவுச்சின்ன கட்டுமானமாகவும், பொதுப் பணிகளின் மையப் பகுதியாகவும் இருந்தது. இது அங்கோர் தோமின் சுவர்கள், தா புரோம் நாக பாலங்களுக்கும் பொறுப்பாக இருந்தது  
கோவிலின் கோபுரங்களில் உள்ள 216 பிரம்மாண்டமான முகங்களிலுள்ள ஒற்றுமையால் பல அறிஞர்கள் இந்த முகங்கள் ஏழாம் செயவர்மனின் முக அமைப்பிற்கு ஒத்துள்ளதாக கருதுகின்றனர். ஒரு சிலர் இதுஅவலோகிதரின் முக அமைப்பு என்றும் சிலர் போதிசத்துவருக்கு சொந்தமானது என்றும் கருதுகின்றனர். ஆனால், இது பௌத்த மதம் சார்ந்தது அல்ல, பிரம்மாவுக்காகக் கட்டப்பட்ட கோயில் என்று உள்ளூர்வாசிகள் இன்னும் திடமான நம்பிக்கை கொண்டுள்ளனர். மேலும் பௌத்தருக்கு மூன்று கண்கள் இருப்பதில்லை, ஆனால் சிலைகளுக்கு மூன்று கண்கள் செதுக்கப்பட்டுள்ளது என்று அவர்கள் தங்கள் கருத்துக்கு உறுதியான காரணத்தைக் கூறுகிறார்கள். மூன்று கண்களைக் கொண்ட கடவுள் "சிவன்" ஆவார், அவர் "அழிவு கடவுள்" என்று அழைக்கப்படுகிறார், அவர் இந்து சமயங்களில் உள்ள மூன்று சக்திவாய்ந்த தெய்வங்களில் ஒருவர் - பிரம்மா, விஷ்ணு, மகேசுவரன் (சிவன்). பௌத்தரின் உருவங்களில் கழுத்தணிகள், பெரிய காதணிகள் மற்றும் கிரீடம் போன்ற நகைகள் அரிதாகவே சித்தரிக்கப்படுகின்றன. நான்கு திசைகளிலும் அமைக்கப்பட்ட முகங்கள் பிரம்மாவின் முகத்தை ஒத்திருப்பதாக அவர்கள் வாதிடுகின்றனர். இரண்டு கருதுகோள்களும் ஒன்றுக்கொன்று பிரத்தியேகமாக கருதப்பட வேண்டியதில்லை. கெமர் மன்னர்களின் பாரம்பரியத்தில் ஏழாம் செயவர்மன் தன்னை ஒரு "தேவராசன்" என்று நினைத்துக்கொண்டார் என்று அங்கோர் அறிஞர் ஜார்ஜ் கோடெஸ் கருதுகிறார். முக்கிய வேறுபாடு என்னவென்றால், அவரது முன்னோடிகளானவர்கள் இந்துக்களாக இருந்தபோதும், தங்களை பிரம்மாவின் துணையாகக் கருதினார்கள்.
# பேயோன் கோயில்

## பெயர்க்காரணம்

### செயவர்மனின் மரணத்தைத் தொடர்ந்து ஏற்பட்ட மாற்றங்கள்

செயவர்மனின் காலத்திலிருந்து, பேயோன் கோயில் அடுத்தடுத்த மன்னர்களின் கைகளில் பல பௌத்த சேர்க்கைகள் மற்றும் மாற்றங்களுக்கு உட்பட்ட்டது. 13 ஆம் நூற்றாண்டின் மத்தியில் எட்டாம் செயவர்மனின் ஆட்சியின் போது, கெமர் பேரரசு இந்து சமயத்திகு திரும்பியது. மேலும், அதன் மாநில கோவிலும் அதற்கேற்ப மாற்றப்பட்டது. பிற்கால நூற்றாண்டுகளில், தேரவாத பௌத்தம் மேலாதிக்க மதமாக மாறியது. இது இன்னும் கூடுதலான மாற்றங்களுக்கு வழிவகுத்தது. கோயில் இறுதியில் காட்டில் கைவிடப்பட்டது. கோவிலின் கிழக்கே உள்ள மொட்டை மாடி, நூலகங்கள், உட்பக்க சதுர மூலைகளில் உள்ள செதுக்கல்கள், மேல் மொட்டை மாடியின் பகுதிகள் ஆகியவை அசல் திட்டத்தின்போது ஒரு பகுதியாக இல்லாது பிற்காலத்தில் சேர்க்கப்பட்டவையாகக் கருதப்படுகிறது.
# பேயோன் கோயில்

## பெயர்க்காரணம்

### நவீன மறுசீரமைப்பு

20 ஆம் நூற்றாண்டின் முதல் பகுதியில், பிரான்சியக் கீழைத்திசை ஆய்வுக் கல்விக்கூடம் கோயிலைப் பாதுகாப்பதில் முன்னணி வகித்தது. கட்டக்கலை புணரமைப்பு நுட்பத்திற்கு ஏற்ப அதை மீட்டெடுத்தது. 1995 ஆம் ஆண்டு முதல் அங்கோர் பாதுகாப்பிற்கான யப்பானிய அரசாங்கக் குழு முக்கிய பாதுகாப்பு அமைப்பாக இருந்து வருகிறது.
# பேயோன் கோயில்

## இதனையும் காண்க

- தென்கிழக்கு ஆசியாவில் இந்துமதம்
- புத்தக் கோவில்களின் பட்டியல்
# உரோமை நகரின் ஏழு திருப்பயணக் கோவில்கள்

**உரோமை நகரின் ஏழு திருப்பயணக் கோவில்கள்** (*Seven Pilgrim Churches of Rome*) என்பது கிறித்தவர்கள் உரோமையில் திருப்பயணமாகச் சென்று சந்தித்து வழிபடுகின்ற முதன்மை வாய்ந்த ஏழு கோவில்களைக் குறிக்கும்.
# உரோமை நகரின் ஏழு திருப்பயணக் கோவில்கள்

## வரலாறு

கிறித்தவ சமயத்தோடு நெருங்கிய தொடர்புடைய உரோமை நகரில் ஏழு கோவில்களுக்குச் சென்று இறைவேண்டல் செய்யும் பழக்கம் 16ஆம் நூற்றாண்டில் எழுந்தது. புனித பிலிப்பு நேரி என்பவர் உரோமை நகருக்கு வந்த திருப்பயணியருக்கு ஆன்மிக வழிகாட்டியாகத் திகழ்ந்து, அவர்கள்தம் திருப்பயணம் முறையாக நிகழத் துணைபுரிந்தார். அவர் 1552ஆம் ஆண்டு, பெப்ருவரி 25ஆம் நாள் அவர் இப்பழக்கத்தைத் தொடங்கிவைத்தார். இவ்வாறு, உரோமைக்கு வந்த திருப்பயணிகள் ஆன்மிக நலம் பெற்றிட ஏழு பெருங்கோவில்களைச் சந்தித்து இறைவேண்டல் புரியலாயினர். அந்த ஏழு பெருங்கோவில்களின் பட்டியல் இதோ:  
1. புனித இலாத்தரன் யோவான் முதன்மைப் பெருங்கோவில் - (உரோமை மறைமாவட்டத்திற்கும் உலகிற்கும் தலைமைக் கோவில்)
1. புனித பேதுரு முதுபெருங்கோவில் - (புனித பேதுருவின் கல்லறை அமைந்த கோவில்)
1. புனித பவுல் முதுபெருங்கோவில் - (புனித பவுலின் கல்லறை அமைந்த கோவில்)
1. புனித மரியா முதுபெருங்கோவில் - (புனித மரியாவுக்கு நேர்ந்தளிக்கப்பட்ட முதல் கோவில்)
1. புனித எருசலேம் திருச்சிலுவை இளம்பெருங்கோவில் - (இயேசுவின் துன்பங்களோடு தொடர்புடைய பொருள்கள் உள்ள கோவில்)
1. புனித இலாரன்சு இளம்பெருங்கோவில் - (தொடக்க கால மறைச்சாட்சியர் திருத்தொண்டர் இலாரன்சு மற்றும் ஸ்தேவான் கல்லறைகள் அமைந்த கோவில்)
1. சுவர்களுக்கு வெளியே அமைந்த புனித செபஸ்தியான் இளம்பெருங்கோவில் - (ஆப்பியா பெருஞ்சாலையில் சுரங்கக் கல்லறைகளின் கீழ் அமைந்த கோவில்)
# உரோமை நகரின் ஏழு திருப்பயணக் கோவில்கள்

## திருத்தந்தை இரண்டாம் யோவான் பவுல் புகுத்திய மாற்றம்

2000ஆம் ஆண்டில் நிகழ்ந்த யூபிலியின் போது (புனித ஆண்டு) திருத்தந்தை இரண்டாம் யோவான் பவுல் திருப்பயணியரின் வசதியைக் கருத்தில் கொண்டு, மேலே தரப்பட்ட ஏழு கோவில்களுள் தொலைவில் அமைந்த புனித செபஸ்தியான் பெருங்கோலுக்குப் பதிலாக இறையன்புத் தாய் மரியாவின் திருத்தலத்தை இணைத்தார்.  
இருப்பினும், திருப்பயணியர் பலர் தம் திருப்பயணத்தின் பகுதியாக புனித செபஸ்தியான் பெருங்கோவிலையும் இன்றுவரை சந்தித்து இறைவேண்டல் செய்வது வழக்கமாய் உள்ளது.
# உரோமை நகரின் ஏழு திருப்பயணக் கோவில்கள்

## திருப்பயணத்தின் நோக்கம்

உரோமை நகருக்குச் சென்று அங்குள்ள புனித இடங்களாகிய கோவில்களைச் சந்தித்து இறைவேண்டல் செய்யும் பழக்கம் தவக்கால பக்தி முயற்சியின் பகுதியாக இருந்தது. தவக்காலப் புதன் தொடங்குவதற்கு முந்திய வியாழனன்று, தாம் தொடங்கவிருக்கின்ற நோன்புக்கு ஆயத்தமாகத் திருப்பயணியர் உரோமை நகரின் ஏழு முதன்மைக் கோவில்களுக்குச் சென்று வழிபட்டனர்.
இப்பழக்கத்தைப் புனித பிலிப்பு நேரி ஊக்குவித்தார்.  
1575இல் நிகழ்ந்த யூபிலி ஆண்டின்போது நிறைபேறுபலன்களை அடைந்திட கிறித்தவர்கள் உரோமையின் ஏழு கோவில்களுக்குத் திருப்பயணமாகச் சென்றனர். அந்த ஆண்டு முழுவதும் மக்கள் தனியாகவோ குழுவாகவோ ஒவ்வொரு கோவிலாகச் சென்று இறைவேண்டல் நிகழ்த்தினர்.  
2000ஆம் ஆண்டு யூபிலியின் போதும் திருப்பயணியர் மேற்கூறிய ஏழு கோவில்களுக்கும் தனியாகவோ குழுவாகவோ சென்று இறைவேண்டல் நிகழ்த்தி பேறுபலன்கள் பெறலாம் என்று திருத்தந்தை இரண்டாம் யோவான் பவுல் வழிசெய்தார். அக்கோவில்கள் தவிர, எருசலேமில் அமைந்துள்ள திருத்தலங்களுக்குச் சென்றும் பேறுபலன்கள் பெறலாம் என்றும் அவர் அறிவித்தார். மேலும், உரோமைக்கோ எருசலேமுக்கோ சென்று கோவில்களைச் சந்தித்து இறைவேண்டல் செய்ய இயலாதோர் தம் சொந்த மறைமாவட்டங்களிலேயே ஆயர்களால் குறிக்கப்படும் கோவில்களுக்குத் திருப்பயணமாகச் சென்று இறைவேண்டல் நிகழ்த்தி, பேறுபலன்கள் பெறும் வசதியும் இன்று உண்டு.
# உரோமை நகரின் ஏழு திருப்பயணக் கோவில்கள்

## உரோமைத் திருப்பயணம் நிகழும் முறை

இன்று உரோமை நகருக்குத் திருப்பயணமாகச் செல்வோர் பலர் கீழ்வரும் முறையைக் கடைப்பிடிக்கின்றனர். ஒரே நாளில் கால்நடையாகச் சென்று ஏழு கோவில்களையும் சந்தித்து இறைவேண்டல் செய்வோரும் உண்டு. காலை 7 மணியிலிருந்தே புனித பேதுரு பெருங்கோவில் திறந்திருக்கும். அங்கே திருப்பயணத்தின் முதல் கட்டம் தொடங்கும். ஏழு கோவில்களும் நாள் முழுதும் திறந்திருக்கும். திருப்பயணத்தின் இறுதிக்கட்டமாக புனித மரியா பெருங்கோவில் அமையும். அது மாலை 7 மணிக்கு மூடப்படும்.  
கால்நடையாகச் சென்று ஏழு கோவில்களையும் சந்தித்து இறைவேண்டல் செய்திட எல்லாத் திருப்பயணிகளாலும் இயலாதிருக்கலாம். எனவே அவர்கள் பேருந்து மற்றும் சிற்றுந்து வழி அக்கோவில்களுக்குச் செல்வதும் உண்டு.  
திருப்பயணத்தைக் கால்நடையாகச் சென்று நிகழ்த்திட 25 கிலோமீட்டர் நடக்க வேண்டும். ஏழு கோவில்களும் உரோமை நகரின் மையப்பகுதியில் இல்லாமல் வெளிப்பகுதிகளில் இருப்பதால் இவ்வாறு உள்ளது. பண்டைய உரோமையின் மையம் மக்கள் கூடும் பொதுவிடமாக இருந்தது. இடைக்கால உரோமையின் மையம் சிறிது அகன்று போனது. ஆனால் கிறித்தவ சமயத்தின் முதன்மைக் கோவில்கள் பல நகர எல்லைக்கு வெளியே கட்டப்பட்டன. இதற்குக் காரணம் கிறித்தவத்தின் தொடக்க கால மறைச்சாட்சிகள் தம் நம்பிக்கையின் பொருட்டு கொல்லப்பட்டு நகர எல்லைக்கு வெளியே புதைக்கப்பட்டது தான். கிறித்தவர்கள் அவ்விடங்களில் கல்லறை கட்டி அப்புனிதர்களுக்கு வணக்கம் செலுத்தினார்கள். அவ்விடங்களில் சிறப்புமிக்க கோவில்களை எழுப்பினார்கள்.  
எனவே, இன்று புனிதர்களின் கல்லறைகளை உள்ளடக்கிய புனித பேதுரு பெருங்கோவில், புனித பவுல் பெருங்கோவில், புனித இலாரன்சு பெருங்கோவில், புனித செபஸ்தியான் பெருங்கோவில் ஆகிய நான்கும் தொலைவில் உள்ளன. புனித இலாத்தரன் யோவான் முதன்மைப் பெருங்கோவில், புனித திருச்சிலுவைப் பெருங்கோவில் ஆகிய இரண்டும் தொடக்க காலப் பேரரசர்களின் நிலப்பகுதியில் அவுரேலியா பெருஞ்சாலையைத் தொட்டு உள்ளன. புனித மரியா பெருங்கோவில் எஸ்குலின் என்னும் குன்றின்மேல் உள்ளது. இவ்வாறு, இந்த ஏழு கோவில்களையும் சந்தித்து இறைவேண்டல் செய்வதற்குத் திருப்பயணியர் ஓரளவு தொலைவு நடந்துசெல்வது தேவையாகிறது.
# உரோமை நகரின் ஏழு திருப்பயணக் கோவில்கள்

## திருப்பயணத் தல வரிசை

திருப்பயணிகள் வழக்கமாக நடந்து செல்லும் பயணப் பாதை இது:  
முதல் கட்டமாக அமைவது புனித பேதுரு பெருங்கோவில். அங்கிருந்து டைபர் ஆற்றின் கரை ஓரமாகச் சென்று புனித பவுல் பெருங்கோவிலை அடைவர். பின்னர் சுரங்கக் கல்லறைகள் அமைந்த பகுதியாகிய புனித செபஸ்தியான் பெருங்கோவிலுக்குச் செல்வர். அங்கு இறைவேண்டல் நிகழ்த்தியபின், புனித கலிஸ்து சுரங்கக் கல்லறை பகுதியைத் தாண்டி, ஆப்பியா பெருஞ்சாலையையும் புனித ஸ்தேவான் வட்டக்கோவிலையும் கடந்து புனித இலாத்தரன் யோவான் பெருங்கோவிலுக்குச் சென்று வழிபடுவர்.  
யோவான் பெருங்கோவிலுக்கு அருகே உள்ள புனித திருச்சிலுவைப் பெருங்கோவில் அடுத்த கட்டம். அங்கிருந்து "பெருவாயில் வளாகம்" என்னும் பகுதியைக் கடந்து புனித இலாரன்சு பெருங்கோவிலுக்குச் சென்று திருப்பயணியர் இறைவேண்டல் நிகழ்த்துவர். இறுதியாக, திருப்பயணியர் சந்தித்து வழிபடும் இடம் புனித மரியா பெருங்கோவில் ஆகும்.
# உரோமை நகரின் ஏழு திருப்பயணக் கோவில்கள்

## ஏழு கோவில்கள் என்பதன் பொருள்

திருப்பயணிகள் சந்தித்து இறைவேண்டல் நடத்தும் கோவில்கள் ஏழு என்னும் வழக்கம் உள்ளது. ஆனால், உரோமையில் ஏழு கோவில்கள் மட்டுமே புனித இடங்கள் என்னும் விதத்தில் இப்பழக்கம் புரிந்துகொள்ளப்படுவதில்லை. மாறாக, ஏழு என்பது ஓர் அடையாள எண். உரோமை நகர் ஏழு குன்றுகள்மீது அமைந்தது. உலகின் அதிசயங்கள் ஏழு என்றொரு விளக்கம் உண்டு. விவிலியத்தின் இறுதி நூலாகிய திருவெளிப்பாட்டில் வருகின்ற ஏழு சபைகள் பற்றிய குறிப்பும் இதற்கு ஒரு பின்னணியாக இருக்கலாம். சிறப்பாக விவிலிய வழக்கப்படி, ஏழு என்பது முழுமையின் அடையாளம்.
# புனித இலாரன்சு பெருங்கோவில்

**புனித இலாரன்சு பெருங்கோவில்** அல்லது **சுவர்களுக்கு வெளியே அமைந்த புனித இலாரன்சு பெருங்கோவில்** என்பது உரோமை நகரில் உள்ள தலைசிறந்த கத்தோலிக்க இளம் பெருங்கோவில்களுள் ஒன்றாகும். இது அதிகாரப்பூர்வமாக Papal Basilica of St. Lawrence Outside the Walls (இலத்தீன்: Basilica Sancti Laurentii extra moenia; இத்தாலியம்: Basilica Papale di San Lorenzo fuori le Mura) என்று அழைக்கப்படுகிறது. இது ஒரு பங்குக் கோவிலாகவும் உள்ளது.  
இக்கோவில் உரோமையில் அமைந்துள்ள ஏழு திருப்பயணக் கோவில்களுள் ஒன்றாகும். மேலும் இதற்கு "குலமுதுவர் பெருங்கோவில்" என்னும் சிறப்புப் பெயரும் உண்டு. இக்கோவில் வெரானோ கல்லறைத் தோட்டத்தின் அருகே உள்ளது.
# புனித இலாரன்சு பெருங்கோவில்

## புனித இலாரன்சு கல்லறை

புனித இலாரன்சு பெருங்கோவிலில் கி.பி. 258இல் கிறித்தவ நம்பிக்கையின் பொருட்டு உயிர்துறந்த இலாரன்சு என்னும் உரோமைச் சபை முதன்மைத் திருத்தொண்டர் அடக்கம் செய்யப்பட்ட கல்லறை உள்ளது.  
இக்கோவிலில் திருத்தந்தை ஹிலரி, ஒன்பதாம் பயஸ் (பத்திநாதர்) போன்ற புனித திருத்தந்தையர்களின் கல்லறைகளும் இத்தாலிய அரசியல் தலைவர் ஆல்சிதே தே காஸ்பெரி என்பவரின் கல்லறையும் உள்ளன.
# புனித இலாரன்சு பெருங்கோவில்

## கோவிலி்ன் வரலாறு

புனித இலாரன்சு பெருங்கோவில் முதல்முதலாக நான்காம் நூற்றாண்டில் கட்டப்பட்டது. அதைக் கட்டியவர் காண்ஸ்டண்டைன் மன்னர் ஆவார். கிறித்தவ நம்பிக்கைக்காக உயிர் துறந்த இலாரன்சு என்பவரின் கல்லறைக்கு அருகே அவரது நினைவாக இக்கோவிலைக் காண்ஸ்டண்டைன் கட்டினார்.  
வேறு புனிதர்கள் அடக்கம் செய்யப்பட்ட கல்லறைகளை உள்ளடக்கி எழுந்த சில கோவில்கள்: ஆப்பியா பெருஞ்சாலையில் அமைந்த புனித செபஸ்தியான் பெருங்கோவில்; சுவர்களுக்கு வெளியே அமைந்த புனித ஆக்னஸ் கோவில்; புனிதர்கள் மர்செல்லீனோ, பியேத்ரோ கோவில்.  
புனித இலாரன்சின் கல்லறைக்கு நேர் மேலே ஒரு சிறு வழிபாட்டிடம் எழுப்பப்பட்டது. அது திருத்தந்தை இரண்டாம் பெலாஜியுஸ் (579-590) என்பவரின் ஆட்சியில் விரித்துக் கட்டப்பட்டது. எனவே, பல ஆண்டுகளாக காண்ஸ்டண்டைன் கட்டிய "முது பெருங்கோவிலும்" பெலாஜியுஸ் கட்டிய "இளம் பெருங்கோவிலும்" அருகருகே இணையாகச் செயல்பட்டன. எனினும், 9-12 நூற்றாண்டுக் காலத்தில் காண்ஸ்டண்டைன் கோவில் கைவிடப்பட்டதாகத் தெரிகிறது.  
பெலாஜியுஸ் கட்டிய கோவிலின் விரிவாக்கம் 1217இல் நடந்தது. பழைய கோவிலின் பீடப் பகுதி அகற்றப்பட்டு, மேற்கு நோக்கி கோவில் நீளமாக்கப்பட்டது. இப்பணி திருத்தந்தை மூன்றாம் ஹோனோரியஸ் என்பவரால் செய்யப்பட்டது.  
புதிய பெருங்கோவில் பழைய கோவிலோடு இணைக்கப்பட்டு சிறிது உயர்ந்த தரைமட்டத்தில் அமைக்கப்பட்டது. புனித இலாரன்சு, புனித ஸ்தேவான் ஆகியோரின் வாழ்க்கை நிகழ்வுகள் கோவில் சுவர்களில் சித்திரமாக எழுதப்பட்டன. கோவிலின் மையப் பீடத்தின் அடியில் இவ்விரு புனிதர்களின் கல்லறைகளும் அமையும் வகையில் கட்டடம் வடிவமைக்கப்பட்டது.
# புனித இலாரன்சு பெருங்கோவில்

## எருசலேம் குலமுதுவர் கோவில்

புனித இலாரன்சு கோவிலின் ஒரு தனிச் சிறப்பு அது 1347இலிருந்து 1847 வரை எருசலேம் நகர் இலத்தீன் குலமுதுவர் பேராயரின் ஆட்சிப்பீடமாக இருந்ததுதான். 1847இல் திருத்தந்தை ஒன்பதாம் பயஸ் எருசலேம் குலமுதுவர் ஆட்சிப்பீடமாக எருசலேம் நகரையே ஒப்படைத்தார். இத்திருத்தந்தை புனித இலாரன்சு கோவிலில் அடக்கம் செய்யப்பட்டிருப்பதும் சிறப்பாகும்.  
பரோக்கு கலையின் தாக்கமும் இக்கோவிலில் இருந்தது. ஆனால் அக்கலையின் அம்சங்களை விர்ஜீனியோ வெஸ்பிக்னானி என்னும் கட்டடக் கலைஞர் 1855-1864 கால கட்டத்தில் நிகழ்த்திய சீரமைப்பின்போது அகற்றிவிட்டார். இரண்டாம்.உலகப்போரின்போது இக்கோவில் சேதமுற்றது. உரோமை நகரை நேசப்படைகள் தாக்கியபோது இக்கோவில் குண்டுகளுக்கு இரையாகியது. 1943, சூலை 19ஆம் நாள் நிகழ்ந்த இத்தாக்குதலின்போது கோவிலுக்குப் பேரழிவு ஏற்பட்டது. கோவில் முகப்பில் வரையப்பட்டிருந்த அழகிய சித்திரங்கள் முற்றிலுமாக அழிந்துபோயின. இருந்தபோதிலும், இடிமானப் பொருள்களைப் பயன்படுத்தி சீரமைப்புப் பணிகள் நடைபெற்றன.
# புனித இலாரன்சு பெருங்கோவில்

## அகழ்வாய்வுகள்

1957இல் புனித இலாரன்சு கோவிலின் அடியில் அகழ்வாய்வுகள் நிகழ்ந்தன. அப்போது காண்ஸ்டண்டைன் மன்னரால் நான்காம் நூற்றாண்டில் கட்டப்பட்டிருந்த பழைய கோவிலின் இடிமானங்கள் கண்டுபிடிக்கப்பட்டன. அக்கோவிலின் பீடப் பகுதி பெரிய வட்ட வடிவத்தில் அமைந்திருந்ததும், கோவிலின் நெடுநீளப் பகுதிகள் மூன்றும் பெரிய தூண்களால் தாங்கப்பட்டிருந்ததும், ஆழ்நிலக் கல்லறைகளும் அகழ்வாய்வில் தெரியவந்தன.
# புனித இலாரன்சு பெருங்கோவில்

## கோவில் ஆட்சிமுறை

இக்கோவில் கப்புச்சின் சபைத் துறவியரின் கண்காணிப்பில் உள்ளது. 1709, சூலை 4ஆம் நாளிலிருந்து இக்கோவில் ஒரு பங்குக் கோவிலாகவும் செயல்பட்டு வருகிறது. பங்குப்பொறுப்பு முதலில் இலத்தரான் ஒழுங்குமுறைத் துறவியரிடம் இருந்தது. 1855இல் கப்புச்சின் சபையினர் பொறுப்பேற்றனர்.
# புனித இலாரன்சு பெருங்கோவில்

## கோவிலின் சிறப்புக் கூறுகள்

இக்கோவிலுக்கு அழகூட்டும் கூறுகள் பல உண்டு. அவற்றுள் சில கீழே தரப்படுகின்றன:  
- **கோவிலின் வெளிப்புறம்**:
கோவிலுக்கு வெளியே ஒரு பரந்த முற்றமும் அதில் உயர்ந்தெழும் தூணும் உள்ளன. தூணின் மேல் புனித இலாரன்சின் செப்புச் சிலை உள்ளது. அதை ஸ்தேஃபனோ கல்லேற்றி என்பவர் 1865இல் வடித்தார். கோவிலின் அருகே துறவியர் இல்லமும் 12ஆம் நூற்றாண்டு உரோமைக் கலைமுறையில் அமைந்த மணிக்கூண்டும் உள்ளன.  
- **கோவிலின் முகப்பும் முகப்பு வாயிலும்**:
1943இல் அழிந்துபோன முகப்பு மீண்டும் சீரமைக்கப்பட்டது. மூன்று சாளரங்களைக் கொண்ட முகப்பு முழுவதிலும் வரையப்பட்டிருந்த கற்பதிகைச் சித்திரங்கள் அழிந்துபட்டன. சில பகுதிகளே எஞ்சின. அவற்றில் இயேசு கிறிஸ்து ஆட்டுகுட்டியாக உருவகிக்கப்பட்டிருப்பதையும், புனித இலாரன்சின் உருவையும் காணமுடிகிறது.  
முகப்பு வாயிலில் ஆறு பெரும் தூண்கள் உள்ளன. வாயிலைச் சூழ்ந்த சுவர்களில் புனித இலாரன்சு மற்றும் புனித ஸ்தேவானின் வாழ்க்கை வரலாறு சித்தரிக்கப்பட்டுள்ளது. நேசப்படைகள் புனித இலாரன்சு கோவில் பகுதியில் குண்டுவீசி சேதம் ஏற்பட்டதும் கோவிலுக்கு திருத்தந்தை ஒன்பதாம் பயஸ் வருகை தந்து அழிவைப் பார்வையிட்டதை நினவுகூர்கின்ற கல் ஆங்குள்ளது.
# இரா. பாலகிருஷ்ணன்

**இரா.பாலகிருஷ்ண்னன்** (பிறப்பு: டிசம்பர் 26, 1936) மலேசிய இந்தியர்களின் வரலாற்றில் ஆழமானக் காலச் சுவடுகளைப் பதித்துச் சென்றவர். இவர் மலேசிய வானொலியின் இந்தியப் பகுதியின் தலைவராக இருந்த போது பல புதுமையான மாற்றங்களைச் செய்தார். பல நுணுக்கமான அணுகு முறைகளைக் கொண்டு வந்தார். இவர் பல தமிழ் எழுத்தாளர்களை வானொலிக்கு அறிமுகம் செய்து வைத்தவர்.
# இரா. பாலகிருஷ்ணன்

## வரலாறு

இரா.பாலகிருஷ்ணனின் தந்தையாரின் பெயர் ராமானுஜம். தாயாரின் பெயர் கிருஷ்ணம்மாள். இவர் மலேசியா, பேராக், தெலுக் இந்தான், ரூபானா தோட்டத்தில் பிறந்தார். அவருடைய தந்தையார் அத்தோட்டத்தில் கணக்கராகப் பணியாற்றினார். அவருக்கு பாலகிருஷ்ணன், பத்பநாபன், ஹரிராமுலு, சாம்பசிவம், ராதா, இந்திராவதி, புஷ்பலீலா என ஏழு பிள்ளைகள்.
# இரா. பாலகிருஷ்ணன்

## பள்ளி வாழ்க்கை

ஜப்பானியரின் ஆட்சிகாலத்தில் ரூபானா தமிழ்ப்பள்ளியில் தன் தொடக்கக் கல்வியைப் பயின்றார். பின்னர் சிரம்பான் சென்று அங்கு தன் மாமாவின் இல்லத்தில் தங்கி தன் ஆங்கிலக் கல்வியைத் தொடர்ந்தார். காலையில் ஆங்கிலோ சீனப் பள்ளியில் ஆங்கிலத்தையும் பிற்பகலில் விவேகானந்தா தமிழ்ப்பள்ளியில் தமிழ் மொழியையும் கற்றார்.  
பின்னர் அவருடைய மாமா வேலை மாற்றலாகி தெலுக் இந்தான் வந்தார். அதனால், பாலகிருஷ்ணனும் அவருடன் வர வேண்டிய நிலை ஏற்பட்டது. தெலுக் இந்தான் ஆங்கிலோ சீனப் பள்ளியிலும், பாரத மாதா தமிழ்ப்பள்ளியிலும் கல்வியைத் தொடர்ந்தார். அவருடைய பள்ளி வாழ்க்கை சிரமமானது.  
அதிகாலையிலேயே எழுந்து கிந்தா ஆற்றைப் படகு மூலமாகக் கடக்க வேண்டும். பின்னர் எட்டு கிலோமீட்டர் சைக்கிளில் மிதித்து பள்ளி செல்ல வேண்டும். அவருக்கு காற்பந்து விளையாட்டு என்றால் மிகவும் பிடிக்கும்.
# இரா. பாலகிருஷ்ணன்

## பள்ளி வாழ்க்கை

### தலைமை மாணவ ஆளுகையாளர்

ஆறாம் படிவம் படிக்கின்ற காலத்தில் ஸ்டான்லி பத்மன் எனும் ஆசிரியரின் இல்லத்தில் தங்கிப் படித்தார். ஸ்டான்லி ஆசிரியர் தான் அவருக்கு நம்பிக்கைக்குரிய அறிவுரையாளராகவும் காப்பாளராகவும் விளங்கினார். பாலகிருஷ்ணனின் வாழ்க்கையைத் திசை மாற்றி அமைத்தவரும் அவரே.  
விளையாட்டுப் போட்டிகள், பேச்சுப் போட்டிகளில் சிறந்து விளங்கியதால் அவர் பள்ளியின் தலைமை மாணவ ஆளுகையாளராக நியமிக்கப் பட்டார். அந்தக் கால கட்டத்திலேயே பாலகிருஷ்ணனின் படங்கள் மலேசிய நாளிதழ்களில் பிரசுரமாயின.
# இரா. பாலகிருஷ்ணன்

## பள்ளி வாழ்க்கை

### மலாயா பல்கலைக்கழகம்

பாலகிருஷ்ணன் தம்முடைய ஆறாம் படிவ இறுதிக் கல்வியை ஈப்போ ஆங்கிலோ சீனப் பள்ளியியில் படித்து முடித்தார். பின்னர் 1956 ஆம் ஆண்டு மலாயா
பல்கலைக்கழகம் சென்று பட்டப் படிப்பை மேற்கொண்டார். அப்போது மலாயா பல்கலைக்கழகம் சிங்கப்பூரில் இருந்து இயங்கி வந்தது.  
1961 ஆம் ஆண்டு மலேசியா, சிங்கப்பூர் அரசாங்கங்கள் ஓர் உடன்படிக்கை செய்து கொண்டு அப்பல்கலைக்கழகத்தை இரு பல்கலைக்கழகங்களாகப் பிரித்தன. கோலாலம்பூரில் உள்ள பல்கலைக்கழகம் மலாயா பல்கலைக்கழகம் என்றும் சிங்கப்பூரில் உள்ள பல்கலைக்கழகம் சிங்கப்பூர் தேசியப் பல்கலைக்கழகம் என்றும் தனித் தனியாகச் செயல்படத் தொடங்கின.
# இரா. பாலகிருஷ்ணன்

## பள்ளி வாழ்க்கை

### மலேசிய வானொலியில் நிகழ்ச்சி உதவியாளர்

பல்கலைக்கழகத்திலும் அவர் காற்பந்து போட்டியில் சிறந்து விளங்கினார். பல்கலைக்கழக மாணவர்கள் அவரை ‘ராக்பில்லர்’ என்று செல்லமாக அழைத்தனர். அவருக்கு ‘கோலி பாலா’ எனும் மற்றோர் அடைமொழியும் இருந்தது. 1960 ஆம் ஆண்டு இந்தியக் கல்வியில் முதல் வகுப்பில் சிறப்புத் தேர்ச்சி பெற்றார். அவரைப் பாராட்டி பல்கலைக்கழகத்தின் நூல் பரிசும் வழங்கப் பட்டது.  
அதே ஆண்டு தம்முடைய 24வது வயதில் மலேசிய வானொலியில் (அப்போது மலாயா வானொலி) நிகழ்ச்சி உதவியாளராகச் சேர்ந்தார். மலேசிய வானொலியில் பணிபுரிந்து கொண்டே மலாயா பல்கலைக்கழகத்தின் இந்தியப் பிரிவில் 1961–1970 வரை பகுதி நேர விரிவுரையாளராகவும் பணியாற்றினார்.
# இரா. பாலகிருஷ்ணன்

## பள்ளி வாழ்க்கை

### ஐ.நா. பேசுகிறது

பாலகிருஷ்ணன் தமிழ்மொழி ஒலிபரப்பில் பிற மொழிச் சொற்களையும் சமஸ்கிருதச் சொற்களையும் படிப்படியாகக் குறைத்தார். ’ஐ.நா. பேசுகிறது’ எனும் நிகழ்ச்சியை இவரே எழுதி இவரே தயாரித்து வழங்கினார்.  
அத்துடன், மலாயா வானொலியின் தமிழ் ஒலிபரப்பு நேரத்தைக் கூட்டுவதற்கு இவர் பலமுறை முயற்சிகள் செய்தார். 1962லிருந்து 1972வரை மலேசிய வானொலியின் இந்தியப் பகுதி தலைவராகவும் மலேசிய ஒலிபரப்பு பயிற்சி மையத்தின் தலைவராகவும் பணியாற்றினார்.  
1976 ஆம் ஆண்டு ’யுனெஸ்கோ’ அவரை ஆசிய பசிபிக் ஒலிபரப்பு பயிற்சிக் கழகத்தின் தலைவராக நியமித்தது. அதே ஆண்டு ’மக்கள் ஓசை’ நாளிதழின் தலைவராகவும் தேர்வு செய்யப்பட்டார். 1991 ஆம் ஆண்டு வரை அவர் அப்பதவியில் இருந்தார்.
# இரா. பாலகிருஷ்ணன்

## பள்ளி வாழ்க்கை

### 24 மணி நேர ஒலிபரப்பு

மலேசிய இந்தியர்களின் தலைவர்களாக விளங்கிய துன் சம்பந்தன், டான்ஸ்ரீ மாணிக்கவாசகம், டத்தோ பத்மநாபன், டத்தோ எஸ்.சுப்பிரமணியம் போன்றோரிடம் நெருக்கமாகப் பழகி மலேசிய இந்தியர்களின் வாழ்க்கைத் தரத்தை மேம்படுத்த முயற்சிகள் செய்துள்ளார். அவருடைய இறுதி காலம் வரை ராம சுப்பையா படிப்புதவி கடனுதவிக் கழகத்தின் தலைவராகவும் இருந்தார்.  
அவருடைய அயராத முயற்சியின் பலனாக மலேசிய வானொலியின் தமிழ்ப்பகுதியில் இப்போது 24 மணி நேர ஒலிபரப்பு ஒலித்து வருகின்றது. இரா.பாலகிருஷ்ணன் 2009 ஆம் ஆண்டு மே மாதம் 25 ஆம் தேதி நுரையீரல் பாதிப்பினால் இயற்கை எய்தினார்.
# இரா. பாலகிருஷ்ணன்

## பள்ளி வாழ்க்கை

### திருமண வாழ்க்கை

1965 மார்ச் 27ல் பாலகிருஷ்ணன் தன்னுடைய 28வது வயதில் கிரிஜா நாயுடு என்பவரைத் திருமணம் செய்தார். அவருடைய திருமணம் மலேசியத் தொலைக்காட்சியில் ஒளிபரப்பு செய்யப் பட்டது. இவர்களுக்கு அனுராதா(1966), லெட்சுமி(1967), வெங்கடகிரி(1969), ஸ்ரீதர்(1973) எனும் நான்கு குழந்தைகள். பாலகிருஷ்ணன் கிரிஜா தம்பதியினருக்கு சைலேஷ், மனிஷா, நிக்கில், திரிஷா, திரன் எனும் ஐந்து பேரப்பிள்ளைகள் உள்ளனர்.  
பாலகிருஷ்ணன் 2009 ஆம் ஆண்டு மே மாதம் 25 ஆம் தேதி நுரையீரல் பாதிப்பினால் அவருடைய கோலாலம்பூர் அரா டமன்சாரா இல்லத்தில் இயற்கை எய்தினார்.
# யோ. திருவள்ளுவர்

**யோ. திருவள்ளுவர்** உலக விவகாரங்கள் குறித்தும், உரிமைக்காகப் போராடுபவர்கள் குறித்தும் ஆராய்ந்து எழுதுபவர்களில் ஒருவர். தமிழகத்தைச் சேர்ந்த இவர் தற்சமயம் தொழில் நிமித்தமாக பெல்யியத்தில் வாழ்கிறார். 20 ஆண்டுகளாக ஈழம் தொடர்பான ஆய்வுகளை மேற்கொண்டுள்ளார்.
# யோ. திருவள்ளுவர்

## வாழ்க்கைக்குறிப்பு

இவர் கன்னியாகுமரி மாவட்டத்தில் தக்கலைக்கு அருகே உள்ள மணலிக்கரை என்னும் கிராமத்தில் பிறந்தவர்.
# யோ. திருவள்ளுவர்

## எழுத்து

இவரது புலம் பெயர் தொழிலாளர் பற்றிய சோகக்கதைகளைக் கொண்ட "திரை கடலோடியும் துயரம் தேடு" நூல் குறிப்பிடும்படியாக வாசகர்களின் வரவேற்பைப் பெற்றது.
# யோ. திருவள்ளுவர்

## செயற்பாடுகள்

1987 இல் இருந்து கூடங்குளம் அணு உலைக்கான எதிர்ப்பு, அனைவருக்கும் வேலை உத்தரவாதம், அமைப்புசாரா தொழிலாளர்களுக்கு சமூக பாதுகாப்பு திட்டங்கள் ஆகியவற்றுக்கான போராட்டங்களில் பங்கெடுத்து வருகிறார்.
# யோ. திருவள்ளுவர்

## வெளி வந்த நூல்கள்

- திரை கடலோடியும் துயரம் தேடு (ஆழி வெளியீடு)
- ஈழம், இனப்படுகொலைகளுக்குப் பின்னால்
# ஆசை (1995 திரைப்படம்)

***ஆசை*** (*Aasai*) என்பது 1995 ஆம் ஆண்டில் வெளிவந்த ஒரு தமிழ்த் திரைப்படம். இந்தத் திரைப்படத்தில் அஜித் குமார், மற்றும் சுவலட்சுமி நடித்துள்ளனர். இத்திரைப்படம் 1995 ஆம் ஆண்டிற்கான சிறந்த தமிழ்த் திரைப்படத்திற்கான விருதைப் பெற்றது. இப்படம் வணிகரீதியா வெற்றிபெற்றது.
# ஆசை (1995 திரைப்படம்)

## நடிகர்கள்

- அஜித் குமார் - ஜீவா
- சுவலட்சுமி - யமுனா
- ரோகிணி - கங்கா
- பிரகாஷ் ராஜ் - மேஜர் மாதவன்
- பூர்ணம் விஸ்வநாதன் - கங்கா மற்றும் யமுனாவின் அப்பா
- வடிவேலு - ஜீவாவின் நண்பன்
- நிழல்கள் ரவி - கேப்டன் ஹரிஹரன்
# ஆசை (1995 திரைப்படம்)

## பாடல்கள்

தேவா இசையமைத்த இத்திரைப்படத்தின் அனைத்து பாடல்களும் மிகப் பிரபலமான வெற்றிப் பாடல்களாக அமைந்தன.  
| **எண்** | **பாடல்** | **பாடகர்கள்** | **பாடலாசிரியர்** | **நீளம் (நி:வி)** |  |
| --- | --- | --- | --- | --- | --- |
| 1 | *கொஞ்சநாள்* | ஹரிஹரன் | வாலி | 05:12 |  |
| 2 | *மீனம்மா அதிகாலையிலும்* | உன்னிகிருஷ்ணன், அனுராதா ஸ்ரீராம் | 05:32 |  |  |
| 3 | *புல்வெளி புல்வெளி* | சித்ரா, உன்னிகிருஷ்ணன் | வைரமுத்து | 06:13 |  |
| 4 | *சாக்கடிக்குது சோனா* | சுரேஷ் பீட்டர்ஸ் | வாலி | 05:43 |  |
| 5 | *திலோத்தமா* | எஸ். பி. பாலசுப்பிரமணியம், சுவர்ணலதா | வைரமுத்து | 05:47 | } |
# சுரேஷ் கோபி

**சுரேஷ் கோபிநாதன் நாயர்** என்ற முழுப் பெயரின் சுருக்கமே **சுரேஷ் கோபி** (*Suresh Gopi*) என்பதாகும். இவர் மலையாளத் திரைப்பட நடிகர் ஆவார். இவர் கேரள மாநிலம் கொல்லத்தில் சூன் 26, 1960ல் பிறந்தார். இவரது பெற்றோர் ஞானலட்சுமி மற்றும் கோபிநாதன் பிள்ளை ஆவார்கள். மலையாள மொழிப் படங்களில் அதிகமாக நடித்தாலும் ஒரு சில தமிழ்ப் படங்களிலும் நடித்துள்ளார். இவரது மனைவியின் பெயர் ராதிகா. இவருக்கு கோகுல், பாக்யா, பாவனா, மற்றும் மாதவ் என நான்கு குழந்தைகள் இருக்கிறார்கள். சுரேஷ் கோபி தற்போது சாஸ்தமங்களத்தில் வசித்து வருகிறார். இவருடைய தன்னுடைய மனிதநேய முயற்சிகளால் மிகவும் பிரபலமானார். தற்போது இவர் பாரதிய ஜனதா கட்சியில் உள்ளார்.
# சுரேஷ் கோபி

## அரசியல்

அக்டோபர் 2016 இல், சுரேஷ் அதிகாரப்பூர்வமாக பாரதிய ஜனதா கட்சியில் சேர்ந்தார். இந்தியக் குடியரசுத் தலைவரால் புகழ்பெற்ற குடிமக்கள் பிரிவில் பரிந்துரைக்கப்பட்ட சுரேஷ் கோபி 29 ஏப்ரல் 2016 அன்று, நாடாளுமனற்றத்தின் மாநிலங்களவை உறுப்பினராக பதவியேற்றார். இவர் திருவனந்தபுரம் மாவட்டத்தை நாடாளுமன்ற உறுப்பினர்களின் உள்ளூர் பகுதி மேம்பாட்டுத் திட்டத்தின் கீழ் செயல்படும் மாவட்டமாகத் தேர்ந்தெடுத்தார். மே 2016 இல், அவர் தகவல் தொடர்பு மற்றும் தகவல் தொழில்நுட்ப அமைச்சகத்தின் நிலைக்குழுவிலும் மற்றும் இந்திய விமானப் போக்குவரத்து அமைச்சகத்திற்கான ஆலோசனைக் குழுவிலும் உறுப்பினராக இருந்தார். 2019 முதல் 2022 வரை, பழங்குடியினர் தொடர்பான அமைச்சகம் மற்றும் தென்னை வளர்ச்சி வாரியத்தின் ஆலோசனைக் குழுவின் உறுப்பினராகவும் இருந்தார்.  
2019 இல் நடந்த இந்தியப் பொதுத் தேர்தலில் கேரளாவில் பாஜக வேட்பாளராக திருச்சூர் மக்களவைத் தொகுதியில் போட்டியிட்டார். இவர் தேர்தலில் இந்திய தேசிய காங்கிரசு கட்சி வேட்பாளர் டி. என். பிரதாபன் மற்றும் இந்தியப் பொதுவுடைமை கட்சி (சிபிஐ) வேட்பாளர் ராஜாஜி மேத்யூ தாமஸ் (இரண்டாவது இடம்) ஆகியோருக்கு அடுத்து மூன்றாவது இடத்தைப் பிடித்தார். இவர் 293,822 வாக்குகளைப் பெற முடிந்தது. இது முந்தைய தேர்தலில் பாஜக்வின் வேட்பாளர் பெற்ற வாக்குகளை விட இரண்டு மடங்கு அதிகமாகும்.  
இந்தியப் பிரதமர் நரேந்திர மோதி, சட்டப் பேரவைத் தேர்தலில் போட்டியிட தன்னைக் கேட்டுக் கொண்டதாக கூறி 2021 ஆம் ஆண்டில், 2021 ஆம் ஆண்டு கேரள சட்டப் பேரவைத் தேர்தலில் கேரள சட்டமன்ற உறுப்பினராகப் போட்டியிட வேட்புமனு தாக்கல் செய்தார். இவர் திருச்சூர் சட்டமன்றத் தொகுதியில் பாஜக வேட்பாளராகப் போட்டியிட்டார். இருப்பினும், இந்தியப் பொதுவுடைமை கட்சியின் (சிபிஐ) P. பாலச்சந்திரனிடம் தோற்றார். மொத்தம் 40,457 வாக்குகளைப் பெற்று காங்கிரசு வேட்பாளர் பத்மஜா வேணுகோபாலுக்கு அடுத்தபடியாக மூன்றாவது இடத்திற்கு வந்தார்.  
மார்ச் 2024 இல், இவர் 2024 இந்தியப் பொதுத் தேர்தலுக்கான திருச்சூர் தொகுதியிலிருந்து பாஜக வேட்பாளராக அறிவிக்கப்பட்டார். இத்தேர்தலில் 74,000 வாக்குகளுக்கு மேல் பெரும்பான்மையுடன் தொகுதியை வென்றார். கேரளாவிலிருந்து முதல் பாரதிய ஜனதா கட்சியின் சார்பில் தேர்ந்தெடுக்கப்பட்ட மக்களைவை உறுப்பினர் ஆனார்.  
| தேர்தல் | வருடம் | கட்சி | தொகுதி | முடிவுகள் | வித்தியாசம் | வாக்கு சதவீதம்(%) |
| --- | --- | --- | --- | --- | --- | --- |
| மக்களவை | 2019 | பாரதிய ஜனதா கட்சி | திருச்சூர் மக்களவைத் தொகுதி | தோல்வி | 1,21,267 | 28.19 |
| கேரள சட்டமன்றம் | 2021 | பாரதிய ஜனதா கட்சி | திருச்சூர் சட்டமன்றத் தொகுதி | தோல்வி | 3,806 | 31.30 |
| மக்களவை | 2024 | பாரதிய ஜனதா கட்சி | திருச்சூர் மக்களவைத் தொகுதி | வெற்றி | 74,686 | 37.80 |
# சுரேஷ் கோபி

## சொந்த வாழ்க்கை

8 பெப்ரவரி 1990யில் சுரேஷ் நடிகை ஆறன்முளா பொன்னம்மாவின் பேத்தி ராதிகா என்பவரை மணந்தார். இவர்களுக்கு இவருக்கு கோகுல், பாக்யா, பாவனா, மற்றும் மாதவ் என நான்கு குழந்தைகள் இருக்கிறார்கள். இவரது மகள் லட்சுமி ஒன்றரை வயதில் ஒரு விபத்தில் இறந்தார். சுரேஷ் கோபி தற்போது சாஸ்தமங்களத்தில் வசித்து வருகிறார். இவரது மகன் கோகுல் என்பவரும் மலையாளத் திரைப்படங்களில் ஒரு நடிகராக உள்ளார்.
# சந்திரகிரிக் கோட்டை

**சந்திரகிரிக் கோட்டை** (*Chandragiri Fort*) என்பது இந்தியாவின் கேரள மாநிலத்தின் காசர்கோடு மாவட்டத்தில் உள்ள கோட்டையாகும். இது காசர்கோட்டில் ஆறு கி.மீ. தொலைவில் உள்ளது. இந்த கோட்டை 17-ஆம் நூற்றாண்டில் கட்டப்பட்ட இந்தக் கோட்டை ஒரு பெரிய சதுரமான கோட்டையாகும். இதன் பரப்பளவு ஏழு ஏக்கர்கள். பயசுவினி ஆற்றிற்கு பக்கத்தில் அமைந்துள்ளது. தற்போது இக்கோட்டை சிதிலமடைந்துள்ளது.
# அம்பத்தூர் ஏரி

**அம்பத்தூர் ஏரி** (Ambattur Lake) என்பது தமிழகத்தின் சென்னையில் அம்பத்தூர் பகுதியின் மேற்கில் உள்ள ஓர் ஏரியாகும். இது மழையினை நீராதாரமாகக் கொண்டுள்ளது. மழைக்காலங்களில் ஏரி அதன் அதிகபட்சக் கொள்ளளவை அடையும். சென்னை மாநகரின் குடிநீர்த் தேவைகளை நிறைவு செய்யும் ஏரிகளுள் இதுவும் ஒன்றாகும். சுமார் 650 ஏக்கர் பரப்பளவில் இருந்த இந்த ஏரி தற்பொழுது பாதியாக சுருங்கி விட்டது.
# நேப்பியர் அருங்காட்சியகம்

இந்திய நாட்டின் கேரள மாநிலம் திருவனந்தபுர நகரத்தில் உள்ளது **நேப்பியர் அருங்காட்சியகம்**. இந்த அருங்காட்சியகம் 1855ல் உருவாக்கப்பட்டது. 1874ல் இந்த அருங்காட்சியகத்தின் பழைய கட்டிடம் இடிக்கப்பட்டு மீண்டும் புதிய கட்டிடம் எழுப்பப்பட்டது. இதற்கு சென்னை மாகணத்தின் ஆளுநராக இருந்த நேப்பியர் பிரபுவின் (1866–1872) பெயர் சூட்டப்பெற்றது. இந்த அருங்காட்சியகத்தில் தொல்பொருள் ஆராய்ச்சியின் அரிய தொகுப்புகள், வெங்கலச் சிலைகள், பழங்கால நகைகள், யானைத்தந்த சிற்பங்கள் மற்றும் பல அரிய பொருட்கள் காட்சிக்கு வைக்கப்பட்டுள்ளன.
# ரோகிணி

**ரோகிணி** அல்லது **ரோகினி** என்ற தலைப்பில் உள்ள கட்டுரைகள்:  
- ரோகிணி (நட்சத்திரம்).
- ரோகிணி தேவி. (பலராமன் - சுபத்திரையின் தாய்)
- ரோகிணி (திரைப்படம்).
- ரோகிணி (நடிகை).
- ரோகிணி ஆறு.
- ரோகிணி (செயற்கைக்கோள்).
- ரோகிணி ராம்தாஸ் பாஜிபக்கரே
---
# இலூசியானா அடை வௌவால்மீன்

**இலூசியானா அடை வௌவால்மீன்** (*Louisiana Pancake Batfish*, இலத்தீன்: *Halieutichthys intermedius*) என்பது மெக்சிகோ வளைகுடாவில் லூசியானா மாநிலப் பல்கலைக்கழகத்து அறிவியலாளர்களால் 2010-இல் கண்டுபிடிக்கப்பட்ட புதிய அடை வௌவால்மீன் இனமாகும். *Halieutichthys aculeatus* மற்றும் *Halieutichthys bispinosus* போன்ற வேறு அடை வௌவால்மீன் இனங்கள் அட்லாண்டிக் கரையில் லூசியானா தொடங்கி வட கரோலைனா வரை பரந்து உள்ளது, ஆனால் இலூசியானா அடை வௌவால்மீன் மெக்சிகோ வளைகுடாவில் மட்டுமே சுமார் 400 மீட்டர்கள் ஆழத்தில் வசிக்கின்றது என அறியப்பட்டுள்ளது.  
இது ஒரு ஒளிந்து வாழும் விலங்காகும். மெக்சிகோ வளைகுடாவில் ஏற்பட்ட எண்ணெய்க்கசிவுச் சம்பவத்தின் போது வெளி உலகுக்குத் தென்பட்டது. அடை உணவு போன்று தட்டையாகக் காணப்படும் இவற்றின் இடுப்புத் துடுப்புகள் கால்கள் போன்று செயற்படுகின்றன, இவற்றின் கண்கள் வெளிப்பிதுங்கிக் காணப்படும். மாந்தரின் உள்ளங்கையில் அடங்கக்கூடியவாறு இதன் அளவு உள்ளது.  
2011-ம் ஆண்டிற்கான பத்து சிறப்பு உயிரினங்களில் ஒன்றாகத் தேர்ந்தெடுக்கப்பட்டுள்ளது.
# வாழப்பள்ளி கோவில்

**வாழப்பள்ளி கோவில்** இந்தியாவின் கேரள மாநிலம் கோட்டயம் மாவட்டத்தில் சங்கனாசேரி நகரத்தில் இருகின்றது. முதலாம் சேர பரம்பரையை சேர்ந்தவர்கள் இக்கோயிலை கட்டியதாக கருதப்படுகிறது. சிவன், விநாயகர், பார்வதி ஆகிய கடவுள்கள் இங்கு வழிபடப்படுகின்றனர் என்ற போதிலும் சிவனே முதன்மையான தெய்வமாக கருதப்படுகிறார். பழங்கதைப்படி கேரளம் திருமாலின் 6-வது அவதாரமான பரசுராமரால் கொடையாக அருளப்பட்டதாகும். பரசுராமனே இக்கோயிலுள்ள இறைவன் மகாதேவன் சிலையை நிறுவியதாக கருதப்படுகிறது. பரசுராமன் நிறுவிய 108 சிவன் கோயில்களில் இதுவும் ஒன்று என்று கருதப்படுகிறது. இக்கோயில் கட்டப்பட்ட ஆண்டு தெரியவில்லை.
# கிரேக் வைட்

**கிரேக் வைட்** (*Craig White*, பிறப்பு: திசம்பர் 16 1969), இங்கிலாந்து அணியின் துடுப்பாட்டக்காரர் ஆவார். இவர் 30 தேர்வுத் துடுப்பாட்டப் போட்டிகளிலும் , 51 ஒருநாள் பன்னாட்டுத் துடுப்பாட்டப் போட்டிகளிலும் 275 முதல்தர துடுப்பாட்டப் போட்டிகளிலும், 351 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1994 - 2002 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், இவர் 1994 - 2003 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# இந்தியா டுடே

***இந்தியா டுடே *** (India Today) மும்பையை அடித்தளமாகக் கொண்டு 1975ஆம் ஆண்டு முதல் *லிவிங் மீடியா இந்தியா நிறுவனத்தால்* முதன்மையாக ஆங்கில மொழியில் வாரமொருமுறை வெளியிடப்படும் ஓர் இந்தியச் செய்தி இதழ் ஆகும். இதே பெயரில் இந்தி, தமிழ் எனப் பிற இந்திய மொழிகளிலும் வார இதழ் வெளியிட்டது. தற்போது தமிழ் மொழியில் வெளியீடு இல்லை. 1975 முதல் இதன் தலைமை ஆசிரியராக மூன்று பத்தாண்டுகளாக இருந்து வருகிறார்.  
இதன் மேலாண் நிறுவனமாக உள்ள இந்தியா டுடே குழுமம் 13 மொழிகளில் இதழ்களையும் 3 வானொலி நிலையங்களையும் 4 தொலைக்காட்சி அலைவரிசைகளையும் ஒரு செய்தித் தாளையும் நடத்தி வருகிறது. மேலும் (*மியூசிக் டுடே*) என்ற செவ்விசை ஒலித்தட்டுகளையும் நூல் வெளியீட்டுகளையும் இந்தியாவின் ஒரே நூல் சங்கத்தையும் மேலாண்மை செய்கிறது. 1975 ஆம் ஆண்டில் 5,000 படிகளுடன் துவங்கி, திசம்பர் 2005 அன்று வெளியான முப்பதாவது ஆண்டுநிறைவு இதழின்போது ஐந்து பதிப்புகளில் 1.1 மில்லியனுக்குக் கூடுதலான படிகளை வெளியிட்டு 5.62 மில்லியன் வாசகர்களைக் கொண்டிருந்தது.
# ஜாக் வைட்

**ஜாக் வைட்** (*Jack White *, பிறப்பு: பெப்ரவரி 19 1891, இறப்பு: மே 2 1961), இங்கிலாந்து அணியின் துடுப்பாட்டக்காரர். இவர் 15 தேர்வுத் துடுப்பாட்டப் போட்டிகளிலும் , 472 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1921 - 1931 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டாட்ஜர் வைசால்

**டாட்ஜர் வைசால்** (*Dodger Whysall*, பிறப்பு: அக்டோபர் 31 1887, இறப்பு: நவம்பர் 11 1930), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும் , 371 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1925 - 1930 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# இணை (வடிவவியல்)

**இணை** (*parallel*) என்ற கருத்து, கணிதத்தின் ஒரு பிரிவான வடிவவியலில் பயன்படுத்தப்படுகிறது. இது யூக்ளிடிய வெளியில் அமையும் இரண்டு அல்லது இரண்டுக்கு மேற்பட்ட கோடுகள் மற்றும் தளங்களின் பண்பினைக் குறிக்கும். இணைகோடுகளும் அவற்றின் பண்புகளும் யூக்ளிடின் இணை அடிக்கோளுக்கு அடிப்படையாக அமைகின்றன. ஒரு தளத்தில் அமையும் இரு கோடுகள் ஒன்றையொன்று சந்திக்காமலோ அல்லது வெட்டிக் கொள்ளாமலோ இருந்தால் அவை **இணகோடுகள்** எனப்படுகின்றன.
# இணை (வடிவவியல்)

## குறியீடு

இணை என்பதன் குறியீடு: <math>\parallel</math>  
(எ-கா): <math>AB \parallel CD</math> என்பது கோடு *AB* ஆனது கோடு *CD* க்கு இணை என்பதைக் குறிக்கும்.
# இணை (வடிவவியல்)

## யூக்ளிடிய இணைச் செயற்பாடு

யூக்ளிடிய வெளியில், *l* மற்றும் *m* என்ற இருகோடுகளில், *m* ஆனது *l* க்கு இணையாக அமைவதை பின்வரும் விளக்கங்களால் வரையறுக்கலாம்.  
<math>l \parallel m</math> எனில்,  
1. கோடு *m* மீது உள்ள அனைத்து புள்ளிகளும் கோடு *l* லிருந்து சமதூரத்தில் அமைகின்றன (*சமதூரக் கோடுகள்*).
1. கோடுகள் *m* மற்றும் *l* இரண்டும் ஒரே தளத்திலேயே உள்ளன. ஆனால் *m* கோடு *l* ஐ வெட்டுவதில்லை (இருகோடுகளும் இருதிசைகளிலும் முடிவில்லாமல் நீட்டிக்கப்படுவதாக எடுத்துக் கொண்டாலும்).
1. கோடுகள் *m* மற்றும் *l* இரண்டும் அதே தளத்தில் உள்ள மற்றொரு கோட்டால் (குறுக்கு வெட்டி) வெட்டப்படும்போது ஏற்படும் ஒத்த வெட்டுக் கோணங்கள் சமமாக அமைகின்றன.  
மேலும்,
- இணைகோடுகள் ஒரே தளத்தில் அமையும்.
- இணைதளங்கள் ஒரே முப்பரிமாண வெளியில் அமையும்.
- இணையாக இருக்கும் ஒரு கோடும் தளமும் ஒரே முப்பரிமாண வெளியில் அமையும்.
- ஒன்றுக்கொன்று இணையான கோடுகளின் சாய்வுகள் சமமாக இருக்கும்.
# இணை (வடிவவியல்)

## யூக்ளிடிய இணைச் செயற்பாடு

### வரையும் முறை

மேலே தரப்பட்ட மூன்று வரையறைகளால் இணைகோடுகள் வரைவதற்கு மூன்று விதமான வழிமுறைகள் கிடைக்கின்றன.  
ஒன்றையொன்று வெட்டிக்கொள்ளாத இருகோடுகள் இணையானவை என்ற வரையறை இருபரிமாணத் தளங்களுக்கு மட்டுமே பொருந்தும்.
# இணை (வடிவவியல்)

## யூக்ளிடிய இணைச் செயற்பாடு

### இரு இணைகோடுகளுக்கிடையே உள்ள தூரம்

- :: <math>y = mx+b_1\,</math>
:::<math>y = mx+b_2\,</math> என்ற இரு சமன்பாடுகள் குறிக்கும் இணைகோடுகளுக்கு இடையேயுள்ள தூரம்:  
::<math>d = \frac{|b_2-b_1|}{\sqrt{m^2+1}}\,</math>  
- :: <math>ax+by+c_1=0\,</math>
:::<math>ax+by+c_2=0\,</math> என்ற இரு சமன்பாடுகள் குறிக்கும் இணைகோடுகளுக்கு இடையேயுள்ள தூரம்:  
::<math>d = \frac{|c_2-c_1|}{\sqrt {a^2+b^2}}.</math>
# வில்ஃப் பார்பெர்

**வில்ஃப் பார்பெர்** (*Wilf Barber*, பிறப்பு: ஏப்ரல் 18 1901, இறப்பு: செப்டம்பர் 10 1968), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 373 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1935 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# லென் வில்கின்சன்

**லென் வில்கின்சன்** (*Len Wilkinson*, பிறப்பு: நவம்பர் 5 1916, இறப்பு: செப்டம்பர் 3 2002), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 77 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1938 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அமராவதி (திரைப்படம்)

***அமராவதி*** (*Amaravathi*) 1993-இல் வெளிவந்த இந்தியத் தமிழ்த் திரைப்படம். இதில் கதாநாயகனாக அஜித்குமாரும், கதாநாயகியாக சங்கவியும் நடித்திருந்தனர். இதன் மூலம் தமிழ்த் திரைப்படத்திற்கு அஜித்குமார் அறிமுகமானார். ஆனால் திரைப்படத்துறையில் இவருடைய முதல் படம் பிரேம புஸ்தகம் என்ற தெலுங்குப் படம் ஆகும். இயக்குநர் செல்வா இயக்கிய இந்த படத்திற்கு பால பாரதி இசை அமைத்துள்ளார். இப்படம் வணிகரீதியாக தோல்வியடைந்தது.
# அமராவதி (திரைப்படம்)

## நடிகர்கள்

- அஜித் குமார்
- சங்கவி
- நாசர்
- தலைவாசல் விஜய்
- சார்லி